Cuvânt înainte 


Parcurgând poeziile volumului de faţă, am fost plăcut 
impresionat, în mod neaşteptat. Întâi de toate, nu credeam 
că se poate realiza o estetică a urâtului în afara tiparelor 
trasate de „Florile răului” sau de versiunea mioritică a 
conceptului, „Flori de mucigai”. La Baudelaire şi Arghezi 
urâtul, răul, condamnabilul sunt zugrăvite în culorile lor 
caracteristice. În volumul de față urâtul şi răul apar 
zugrăvite în culorile frumosului şi ale binelui. Se creează 
astfel un contrast foarte puternic. 

În fond, nu se poate observa întunericul decât în 
contrast cu lumina. Frumosul şi urâtul, ca de altfel şi 
binele şi răul, nu pot exista decât în consonanţă. Luate 
izolat, nu mai au niciun rost. 

Apoi e contrastul dintre impresia pregnantă de artă 
naivă şi substratul epic pe care se desfăşoară liricul. La o 
primă vedere, substratul epic e ascuns. La o privire mai 
profundă, vezi că, de fapt, fiecare poezie, îndărătul cortinei 
lirice, ascunde şi o poveste sau un fragment de poveste. 

În final, mai e îndrăzneala de a scrie poezie în afara 
uzanțelor contemporane tot mai accentuate, în care rima 
este albă. E cumva o nebunie să mergi împotriva cursului 
trasat de un postmodernism atotcuprinzător. 

Poezia, şi aşa abstractă, din pricina faptului că este 
zămislită din stări sufleteşti, devine parcă mai greoaie, 
lipsită de melodicitate, în absenţa rimei. Rima o face 


unică, o face susceptibilă de a fi transpusă pe note 
muzicale, îi dă o dimensiune a frumuseţii în plus. 

Frumuseţea, la urma urmei, e nemuritoare, indiferent 
în ce epocă a fost creată. 


Mugur Bogdan Răuț 


Vampirului meu favorit 


Îţi mângâi şoapta într-un gând, 
Îţi mângâi chipul cald, plăpând, 
Îţi mângâi sufletul plângând 
De dor prin noapte rătăcind. 


Pe creştet, îţi mângâi cu privirea, 
Gândul pierdut şi nemurirea 
Iubirii ce în zori dispare, 

Te mângâi lin, pierdută-n zare... 


Pierdută-n zare-mi va fi, 

A mea iubire-n zori de zi 

Şi sufletu-mi pierdut va fi 
De nu te voi mai regăsi. 


Te voi căuta şi te voi striga cântând, 
Te voi certa şi te voi ierta în gând, 
De te voi afla îţi spun oricând: 

+ Eu te iubesc, şi pe curând... 


Te caut ca şi când... 


Te caut azi, te caut când... 
Te caut mâine şi oricând, 
Şi azi şi mâine-ntr-un gând, 
Te caut ca şi când... 


Să-ţi pun iubirea într-un gând, 
Să o alint din când în când, 
Dar nu oricum şi nu oricând, 
Te caut ca şi când... 


Răsare soarele-n apus, 
Şi luna mâna rece-a pus, 
Pe-a mea iubire dintr-un gând, 
Te caut ca şi când... 


Spun zorilor să-ţi caute-n privire 
Şi să-mi aduc-a iubirii nemurire, 
Dar nu oricum şi nu pe rând, 
Te caut ca şi când... 


Şi te-am găsit în viitor, 
De-a ta privire mi-a fost dor, 


Să te iau cu mine-n gând, 
Te caut ca şi când... 


Am înviat, sunt în mormânt, 
Deasupra-i o tonă de pământ! 


Lui Zaharia Stancu 


Desculţă-i viaţa călătoare, 
Desculţă-i dragostea ce doare, 
Desculţă-i întrebarea tare: 
Desculţ voi fi şi mâine oare? 


Desculţ în inimă şi-n gând, 
Desculţ acuma şi oricând, 
Desculţ mi-e sufletul hai-hui 
De parcă sunt a nimănui. 


Desculţă e dragostea-n picioare, 
Desculţă e inima ce doare, 
Desculţă mi-e privirea-n gol, 
Desculţ mi-e pasul călător. 


Şi creştetul desculţ va fi, 
Atunci când eu te voi privi, 
Desculţă-i mângâierea ta, 
Desculţă-ţi este dragostea. 


Iar la sfârşit desculţ voi fi, 
Atunci când sigur voi fugi, 

De mine, de fiinţa mea 
Când moartea mă va căuta... 

Vise împletite, săpun şi-un scaun 


Să crezi în vise împletite, 
Cu fir de borangic şi sfoară, 
Când vântul bate tare-afară, 
Să le descurce într-o doară. 


Să crezi în vise împletite 
Cu adevăr în a lor minciună, 
Să vezi, să crezi şi-apoi la urmă 
Să faci din ele o cunună. 


Să crezi în vise împletite, 
La răsărit de soare 
Să-ţi pui aceeaşi întrebare, 
Ce rost au ele oare? 


Să crezi în vise împletite 
Şi azi şi mâine, şi oricine 
Să poată spune către mâine 
Că visele sunt pentru tine. 


Să crezi în vise împletite, 
Din umbre, lacrimi şi nevoi, 

Și orişicine poate spune: 
Şi eu am fost cândva ca voi. 


Să crezi în vise împletite, 
Cu noi speranţe-ngrămădite, 
Ce la asfinţit sunt sortite 
Să dispară pe şoptite. 


Să te urci apoi pe scaun 
Când plouă-afară şi e vânt, 
Să foloseşti nişte săpun 
Şi sufletul să-ţi fie frânt. 

Singur şi pierdut 


Pierdut eu m-am născut, 
În viaţă rătăcind şi părăsit, 
Am încercat să lupt şi, necăjit, 
În haos greu m-am regăsit. 


Am încercat să înteleg şi eu, 
Că trebuie să lupt mereu, 
Şi tot ce am nu e al meu, 

Mi-a fost dat şi dus din greu. 


Născut pierdut printre străini, 
Tot greul dus, cu două mâini, 
Să-mpart tristeţi şi bucurii, 
Să despart negura de zi. 


Să mă avânt dintr-un abis, 
Să sper că e un paradis, 
Din haosul din care am plecat, 
Curat, spăşit şi fără de păcat. 


Născut pierdut vă părăsesc, 
Spre lumea pe care o zăresc, 

Sperând c-acol-o să găsesc, 
Ce n-am găsit, ce-a fost sortit... 


Să fiu o placă de mormânt. 

Demonul tău 


Te văd azi, te văd oricum, 
Te văd mâine tot pe drum 
Şi-ţi spun mereu zâmbind, 
La revedere...pe curând... 


Te văd dimineaţa-n zori, 

Te văd iar şi-mi dai fiori, 
Când treci mândru pe la poartă, 

Să te mai privesc o dată. 


Te văd când zâmbeşti mereu, 
Te văd cum duci dorul meu, 
De la poartă spre cărare 
Ce duce la drumul mare. 


Te văd fără să mă simţi, 
Te văd fără să te uiţi, 
Îţi simt toată privirirea ta 
Şi-ţi trimit iubirea mea. 


Te văd când te uiţi spre ea, 
Te văd când suspini deja, 


16 


Şi inima-ţi va plânge iar: 
Ai murit şi e-n zadar. 

Romanţă cu gust de zarnacadele 


Vise cu gust de narcise, 
Ce-nvăluie inimi aprinse, 
Şi năruie-n noapte 
Dorinţe deşarte. 


Vise cu gust de narcise, 
Cu dalbe petale deschise, 
Cu roua din zori de pe flori, 
Gustând sfios îţi dau fiori. 


Vise cu gust de narcise, 
Ce-n zori sunt tot mai ascunse, 
Te-nvăluie-n vântul ce bate, 
Ducându-te cu gândul departe. 


Vise cu gust de narcise, 
Dorinţele-n zori sunt ucise, 
De ploaie, de soare, de vânt, 

Departe de orice cuvânt. 


Vise cu gust de narcise 
Amintiri de mult timp apuse, 


18 


Și toate acestea sunt spuse 
În vise cu gust de narcise. 

Flogiu prostiei 


Sunt azi şi mâine şi am fost, 
Cuvântul + (rostit) spus pe de rost, 
Pe înţelesul fără rost, 

De-a fi sau a nu fi un prost. 


Şi totu-i mâine cum a fost, 
Cu rost sau făr” de rost 
Şi azi a fost, cum n-a mai fost 
În viaţa unui prost. 


Şi poate mâine prost am fost, 
Și poate azi nu are rost 

Să mă gândesc cum ar fi fost, 

Să am un rost, să nu fiu prost. 


Şi prost voi fi acum mereu 
Şi am să merg pe drumul meu, 
Şi chiar de-ar fi uşor sau greu 
Voi fi un panaceu... 


Şi prost oi fi de n-am văzut, 
Că azi ca ieri, eu am crezut, 

Că pot schimba al meu trecut, 
În viitorul de temut. 

De tot atâtea ori când e noaptea 
morților vii 


Cu ochii ca două stele, 
Ce lumineaz-a inimii durere, 
Când calci pe astre ca pe flori 
De-atâtea ori îmi dai fiori. 


Şi-ţi simt parfumu-nmiresmat, 
4 - metrica - Îţi aud pasul mic şi apăsat, 
Când apare ziua-n zori 
De-atâtea ori îmi dai fiori. 


Cu vocea-ţi fermecată, 
Spuneai c-a fost odată... 
Căzută ca din nori, 
De-atâtea ori îmi dai fiori... 

Timpul 


Prin al timpului vizor 
Te opreşti iar în trecut, 
Pentru azi e-un viitor 
Cum a fost iar la început. 


Să citeşti ce-i scris pe timpul 
Ce a fost pâna mai ieri, 
Viitoru-i începutul 
Anilor cu multe veri. 


Să deprinzi ale lui taine, 
Să le înţelegi ai vrea, 
Dar înţelesul e o taină, 
Când te deprinzi tu cu ea. 


Şi ajungi iar la-nceputuri 
Şi priveşti iar prin vizor 
Şi-nţelegi ce-i scris pe timpuri: 
Începutu-i un viitor. 

Rânduri fără rost 


Viceversa de n-ai fi fost, 
Viaţa n-ar fi avut rost, 
Când pe faţă, când pe dos, 
Asta-i viaţa unui prost. 


De n-ai fi fost prost trebuie să fii, 
Să nu ştii de unde vii, 
Ca să spui unde te duci, 
Căci nu ştii pe unde-o-apuci. 


Să fii mâine ca şi azi, 
Ca să ştii cum să o scalzi 
Și să nu ne confunzi mereu: 
Tu eşti tu şi eu sunt eu. 


Dar să ştii că la final, 
Viceversa e banal, 
Să trăieşti aşa pe dos, 
Viaţa n-are niciun rost. 

Unui vânător 


Cu ochii mari şi tremurândă, 
Îmi ascund paşii printre brazi, 
Şi fug de-a ta iubire crudă, 
De mâine şi până azi. 


Şi-ţi las mesaj pentru mai ieri, 
Şi-ţi spun cu drag abia poimâine, 
Că mâine sunt a ta de vrei, 
De poate vei mai fi cu mine. 


De n-oi mai fi ieri ca şi azi, 
Şi spusele-mi vor fi ca mâine, 
Să-ţi laşi iubirea ta la mine, 
Ca focu-n care-o să arzi. 

Rime pentru Săpânța 


Cine ştie, rima este 
Poezie, o poveste, 
Și povestea-i povestită, 
Cu o mână obosită. 


Povestind din rimă-n rimă, 
Imediat ajungi la vină, 
Şi citind ca pe-o poveste, 
Afli rima unde este. 


De n-ar fi rima să vină, 
Şi povestea tot cu rimă, 
Ar fi de n-ar fi fost, 
O poveste fără rost. 


De citeşti aceste rânduri, 
Mergi spre rimă printre gânduri, 
Şi la gânduri când ajungi, 
Rândurile le parcurgi 


Şi ajungi din rând în rând, 
Tot cu rima în zadar, 

Ori cenuşă, ori mormânt 
Fiindcă-i rima la final. 

Bun venit, Hiroshima Little Boy 


Sunt un copil ca o planetă, 
Sunt energie şi lumină, nu cometă, 
Voi fi ca veacul ce-a trecut, 
Planeta albastră ce-am avut. 


De mic copil o să fiu alintat, 
Ca un şcolar o să fiu ascultat, 
Ca un adult o să fiu lăudat, 
Ca un bătrân o să fiu ajutat. 


Vreau să-mi recapăt influenţa, 
Lumina, pacea, frumuseţea, 
Să vă spun tandru că vă iubesc, 
Şi pentru voi eu o să strălucesc. 

Bucla temporală 


Când zorii să răsar-ar vrea, 
În dimineaţa-nfrigurată, 
Cu paşii mici şi calzi te-ndrepţi spre ea, 
Spre copilaria-nsingurată. 


Suav şi trist tu o priveşti, 
Cum merge şi dispare, 
Şi te trezeşti ca din poveşti, 
Plecarea ei te doare. 


Ai vrea s-o strigi să mai rămână, 
Ai vrea să fugi s-o ei de mână, 
Să stea măcar o săptămână, 
S-o mângâi lin şi-apoi să-ţi spună... 


Să o implori, s-o păcăleşti, 
Prin anii grei s-o amăgeşti, 
Copil vei fi tu viaţa toată, 
De-ai şti să mai trăieşti o dată, 


O dată şi-nc-odată... 
Și uite-aşa se scurge viaţa toată 

Şi păcălind de-atâtea ori, 
Copil ai fost ş-aşa-i să mori 


O dată şi-nc-odată 
O viaţă fără de sfârşit 
Ca-ntr-o buclă temporală 
La infinit, la infinit... 

Cei patru călăreţi ai apocalipsei 


Au fost odată patru fete-n casă, 
C-un suflet bun, ca pâinea de pe masă 
Una frumoasă şi una mai sfioasă, 
Una-nţeleaptă şi una /neînţeleasă 


Din zori-n seară era mare bucurie, 
Şi mâncau toate dintr-o farfurie, 
Ce mama blând-o aşeza pe masă, 

Aşa cum se-ntâmplă-n fiecare casă. 


Şi cu poveşti, cu vorbe de iubire, 
Ne spunea cu multă gingăşie, 
Să fim unite şi să ne-ajutăm 
Şi niciodată pe ea să n-o uităm. 


Şi seara înainte de culcare, 
Ne săruta cu grija ei cea mare, 
Ne dojenea, apoi ne mângâia, 
Chiar şi atunci când ne mai certa. 


Dulce era dimineaţa-n care, 
Ne aştepta cu masa pusă şi răbdare, 

Şi ne şoptea suav la fiecare: 
Să mergi azi drept pe-a ta cărare. 


Unite-ntodeauna noi vom fi, 
Când soarele sfios pe cer se va ivi, 
Atâta timp cât vom trăi, 

Pe mama, apocalipsa, noi o vom iubi. 

Muma pădurii 


O! Ce frumoasă eşti în zi de sărbătoare, 
Ţi-ai pus cunună-n păr şi eşti strălucitoare 
Şi roua de pe flori îţi cade la picioare, 
Cu pasul diafan tu eşti fermecătoare... 


Şi eşti atât de luminată 
În rochia albă, dantelată, 
Cu lalele, narcise şi bujori, 
Cu maci în păr şi alte flori, 


Toţi te privesc cu răsuflarea-ntretăiată, 
Şi toţi se miră, te-au mai zărit o dată 
Pe înserat sau poate dimineaţă, 
Poate că ieri, poate în altă viaţă. 


Mergi mândră, caldă, zâmbitoare, 
Iar trena-ţi este mândru soare, 
Ce-n urma ta parcă păşeşte, 
De frig şi vânt el te fereşte, 


Să-ţi lumineze drumul înmiresmat, 
Să-ţi scalde ochii care s-au uscat, 

De dimineaţă până pe-nserat, 
De-atâta drum, pe unde ai umblat. 


Cu roua de pe flori să te sărute, 
Să-ţi cânte vrute şi nevrute, 
Şi-n urma ta alai de gălbenele, 
Să-ţi prinzi la brâu şi să dansezi cu ele. 


Iar la apus să spui la revedere, 
Şi florilor de rouă şi la stele, 
Şi fermecată tu s-adormi, 
Pe-a ta cunună cu mii de flori. 


Şi te trezeşti iar la răsărit 
Și mai frumoasă de cum ai venit, 
Căci noi toţi te-am aşteptat, 
Să vii de dimineaţă... nu pe-nserat... 

Natură moartă cu melancolie 


Sunt frunza ce-a purtat-o vântul, 
Sunt poezia şi cuvântul, 
Sunt vântul cald şi rece ce-ţi şopteşte, 
Sunt toamna care te iubeşte. 


Şi azi voi fi ca toamna ieri, 
Ca toamna ieri voi şi mâine, 
Şi azi îţi spun aşa de vrei, 
Să fii oricând la fel ca mine. 


Căci eu sunt toamna un copil, 
Copil voi fi şi mâine, 
Iar toamna de o voi zări, 
Să fie la fel ca mine. 


Cu ochii mari de teamă plini, 
Cu vântul care bate, 
Prin crengile pustii şi triste, 
Plângând uşor în spini. 

Tablou de toamnă 


Văd azi o frunză care cade 
Şi lin se-aşază pe pământ, 
Ea tristă spune că şi-a frânt 
Speranţa, visul într-un cânt. 


Ea tot cântă de dor şi de iubire, 
Şi vântul o priveşte cu uimire, 
Ce tânără, ce verde, ce-ndurerată, 
Îşi cânt-a ei iubire, şi ce soartă! 


Văd azi copacii fremătând, 
Văd păsări care zboară-n cârd, 
Te văd pe tine toamnă iară, 
Te văd venind ca prima oară. 


Văd cerul cenuşiu şi supărat, 
Căci toate păsările au plecat, 
Văd pomul mic, plăpând 
Cum freamătă de dor în vânt. 


Mai văd şi crângul amorţit 
Şi păsărele toate-au amuţit, 

Văd spiriduşii-n deal la vii, 
Căci vine toamna, cred că ştii. 


Şi văd în zare, în depărtare, 
Cum vine toamn-amăgitoare, 
Cu vânt şi ploaie-ucigătoare, 

Se-arată mândră pe cărare. 


Şi ceaţa-n păr face cunună, 
Ce ţine azi şi într-o lună, 
Îţi spune rece, bună, zâmbitoare, 
Cât este ea de iubitoare. 


Eu o aud, o văd şi o-aştept, 
O simt cum rece-mi bate-n piept, 
Şi mângâierea ei atât de iubitoare, 
Mă lasă rece, fără de suflare. 


Şi-aş vrea ca mâine când o să plece, 
Să ia cu ea ce-i trist şi tot ce-i rece, 
Să-mi lase doar plăcerea de-a privi, 
Ca azi, şi mâine, la toţi voi povesti 


C-a fost odată o toamna fermecată 
Şi nici măcar n-a fost ca altă dată, 

În fiecare an ea o să vină, 
Cu rouă-n păr, cu vânt, dar tot senină. 

Floare tristă. Pe cărare 


S-a încălzit o floare ce răsare, 
Sfioasă s-a ivit lâng-o cărare, 
Şi tremurândă către soare, 
'Şi-ndreaptă faţa zâmbitoare. 


Poate mai mâine s-o ivi 
Şi poate nu s-o ofili 
Şi apoi poimâine o-nflori 
Şi-zar fi culeasă-n zori de zi. 


Ce viaţa scurt-ar fi avut, 
Că azi şi mâine-ar fi ştiut, 
Tot ce răsare pe cărare, 
Azi înfloreşte, mâine moare. 


Şi a văzut şi alte flori, 
Ce-au înflorit de-atâtea ori, 
Norocul lor a fost mai mare, 

+ Fiindcă n-au înflorit pe-o cărare. 

Incubus 


Afară plouă şi e vânt... 
Iar eu mă uit la tine-n gând, 
Aprind şi focul când şi când, 
Să-mi vină somnul mai curând. 


Afară-i frig şi e pustiu... 
Mă uit pe geam şi nu mai ştiu, 
De-aş vrea a ta din nou să fiu, 

De te-am iubit, e prea târziu. 


Afară-i negură târzie... 
Ce te-ntristează în gândire, 
Preferi pe loc o amintire, 
Dulce-amară de iubire. 


Afară-i viscol şi ninsoare, 
E întunericul ce doare, 
Şi străbătut de-o rază de lumină, 
Somnul te ia suav de mână. 


Afară-i lună, negură şi omăt 
Şi totul e piedut printre poteci, 

Pe drumuri scurte, dar tot reci, 
Te-ndrepţi spre casă să petreci. 


Zorii pierduţi te-au petrecut, 
În patul moale, cald şi mut 


Şi niciodată n-ai ştiut, 
Tot ce-ai avut, tot ce-ai pierdut... 

Cafeaua dinainte de culcare 


În ceaşca ce ai pus zahăr şi cafea, 
C-o lingură-nvârteşti cu spor în ea, 
O sorbi apoi: puţin cam rece, 
Gândindu-te la timpul care trece. 


Mai iei o gură, apoi o priveşti 
Tăcut, smerit acum îi povesteşti, 
În soarta dimineţii tu singur ai rămas, 
Şi n-ai simţit c-a mai trecut un ceas. 


Şi iar mai iei o gură, şi iar priveşti în zare, 
Şi iar te uiţi pe geam şi-ţi pui o întrebare, 
Ce rost are cafeaua în ceaşca asta mare, 
Când a ei esenţă este mult prea tare. 


Răspuns la întrebare, nicicând n-o să găseşti 
Fiindcă tu singur cu ea te păcăleşti, 
Cafeaua amăruie cu arsenic s-o-ndulceşti, 
Când ai putea şi invers, cu zahăr s-otrăveşti. 


Ar fi urât şi simplu, tu timpul să-l petreci 
Bând cafeaua tare, grăbit apoi să pleci, 

Nu are nici un farmec să pleci în graba mare, 
Mai bine beaţi cafeaua-nainte de culcare. 

„Aşteptându-l pe Godot” 


E linişte, e cald, e bine... 
Sunt singură gândindu-mă la tine, 
Ce repede trecut-a timpul, 

De parc-ar fi fost pur şi simplu... 


Trecut-a timpul deodat', 
Cuvântul spus de celălalt, 
Ce-a rămas în amintire, 
Ieri o iubire, azi e o rătăcire. 


O rătăcire regăsită, 
De cea care i-a fost sortită, 
S-o poarte mândră în cunună 
Şi azi şi mâine şi chiar peste o lună... 

Zece dintr-o lovitură 


Poate-a fost ca niciodată, 
De pe unde am umblat, 
Un băiat şi cu o fată, 
Ce tot timpul s-au certat. 


Iară când se întâmplă 
Împăcarea să-i surprindă, 
Soarta iarăşi îi cuplă, 
Chiar în casă sub o grindă. 


Mai c-ar vrea, mai pe cotite, 
Fata spuse fâstâcită 
Toate lucrurile-s sortite... 
Eu n-am fost nicicând iubită! 


Toate astea le-ndrugă 

Când băiatul o sărută, 

El spuse suav şi rece: 
Te iubesc eu. Cât zece... 

Spirit rătăcit 


Citesc ale mele gânduri, 
Ce-aştept să vină, 

Şi scriu aceste rânduri, 
Suav ca o lumină, 


Ce mângâie sfios şi rece, 
Viaţa mea ce nu mai este. 
S-a rătăcit în roua dimineţii, 
Prin anii grei, prin anii morții. 


O simt c-ar vrea să mai revină, 
Să ne jucăm în roua de lumină, 
Să-mi pună-n păr narcise şi bujori, 
Cum mai făcea de-atâtea ori. 


Pe dealuri şi câmpiile-nverzite, 
Vântu-mi răvăşea amintirile-ngălbenite, 
Iar soarele-mi şoptea sfios şi rece: 
Viaţa ta s-a dus şi nu mai este. 


46 


Procesiune funebră 


Pe geam privesc şi văd în zare, 
Pe coana Moarte zâmbitoare, 
Cum trece mândră pe cărare, 

Ş-aduce semne-mbietoare. 


Zemoase bube, însângerate pene, 
Răni prăfuite şi capete-n panere, 
Bale dulci şi morţi aproape vii, 
Te-aşteaptă toate numai ca să vii... 


Și toate-acestea-s pentru tine, 
Să vii cu coşurile pline, 

Să le-aşezi tandru-n cămară, 
Să te ţină până-n vară. 


Când coana Moarte-o-mbătrâni, 
Şi iar la anul frumoasă o reveni, 

Să o primim mereu cu veselie, 
+Fiindcă e darnică, bogată şi zglobie... 

Pledoarie pentru o eră glaciară 


Îți mângâi creştetul sfioasă, 
Cu mâna plină cu fulgi de nea, 
Vino afară să vezi cât e de frumoasă, 
A ei rochiţă, prinsă-ntr-o manta. 


Priveşte-i mersu-i diafan, 
Priveşte-i ochii plini de gheaţă 
Şi dăruieşte doar un dram, 
Un zâmbet larg pe faţă. 


Deschide-i uşa ferecată, 
De toamna lungă şi bogată, 
Şi lasă iarna cea frumoasă, 

+ Să intre la tine-n casă. 


E bună, rece, distilată, 
E jucăuşă şi distrată, 
+Ce cerne fulgi albi şi moi: 
Să mai vii iarnă pe la noi. 


Te-om aştepta cu bucurie, 
Aşa cum îţi place ţie, 

Toţi vom juca şi vom dansa, 
Într-altă eră vom intra. 

Luna şi Pan 


E noapte, e linişte şi e frumos, 
Când ceru-i plin de stele, 
Care se ceartă între ele, 
Să-ţi povestească, pe-ndelete, 


Cum este când apare mândra lună, 
Ce-şi cânta a sa iubire pe o strună 
Şi cine-a fost iubitul ei o lună 
E o poveste adevărată, nu-i minciună. 


Se cunoscură la răsărit, 
Când bucuroasă luna l-a privit, 
Cum trupul lui apare, 

Iar el grăbit, priveşte chipul care 


L-a cucerit, înainte de plecare. 
Dar apucă să-i dea o întâlnire 
În următoarea dimineaţă, 
Pe-un pic de ploaie şi un pic de ceaţă. 


E vis, magie şi-o parte e feerie, 
E-o dragoste ce veşnic o să fie, 

Când el plecând, întinzindu-i o mână, 
Iar ea venind în fugă, pe raza de lumină. 

Iubire tristă 


O inimă tristă ce-şi spune zâmbind, 
Şi azi a fost o zi ca şi când 
Nimic nu se schimbă, nimic nu se-ndreaptă, 
Nici cu o vorbă, nici cu o faptă. 


Se-aude cum lacrima cade-n vânt, 

Se-aude cuvântul rostit ca un cânt, 
Se-aude bătaia ce-n loc vrea a sta, 
Se-aude tristeţea din inima mea. 


Şi-o să răsune tristeţea-n cuvânt, 
Când inima bate pierdută-ntr-un gând, 
Te-ntrebi ce rost mai ai pe pământ, 
Oricum vei pleca de pe-aici curând. 


Se-aude cum paşii grăbiţi te conduc, 
Se-aude cum trist te-aşteapt-un eunuc, 
Se-aude cum bate a lui nerăbdare, 
Se-aude cum inima cere-ndurare. 


Şi doar în zori când ochii se văd, 
În inima tristă sperând ei mai cred, 

Că poate chiar mâine va fi iar momentul, 
Pentru un secol să-mi fac testamentul. 


Se-aude cuvântul scris în tristeţe, 
Se-aude cum toţi şoptesc cu nobleţe, 
Se-aude iubirea ce strigă-n tăcere, 
Se-aude-n privire, suav: la revedere... 

Pastorală 


La umbra unui nuc bătrân, 
Eu capu” pun pe-un pumn de fân 
Şi-ascult cum cântă cucu-n creangă 
Căci mândra mea mi-e foarte dragă. 


Ascult cum bate cioara-n nucă 
Şi-mi vine un dor... un dor de ducă, 
Cu mândra mea ţinându-mă de mână, 
Să hoinărim pe deal o săptămână... 


Iar la amiază să ne odihnim, 

La umbra teiului să ne iubim, 

Cu-a lui mireasmă fermecată 
Ne vom iubi mai mult de-o dată. 


Şi când poveşti de drag şi dor, 
Ne-om spune tandru la izvor 
Şi-om bea din apa cristalină, 

Cu drag ţinându-ne de mână... 


Vom merge-aşa pe dealuri şi prin văi, 
Nuntă vom face cu fete şi flăcăi, 


54 


Voi spune lumii unde-o să mă duc, 
Să mă găsească... la umbra unui nuc. 

Străini în noapte 


Pierdută-n noapte te văd rătăcind, 
Strigându-mă iară cu glasul tău plăpând, 
Mergând pe cărare şi dorul meu ducând, 

Plângându-ţi iubirea toată-ntr-un cânt. 


Pierdut în noapte îţi caut privirea, 
Să-ţi prind într-un gând toată iubirea, 
Să-mi plimb a mea mână pe inima ta, 

Să-i simt tristeţea în inima mea. 


Pierdută-n noapte te regăsesc, 
Cu glasul tăcut şi sfios îţi şoptesc, 
Eu te-am pierdut în marea de iubire, 
Şi vei rămâne doar-o amintire... 

Nimfa 


Tăcută-n noapte îţi povestesc 
Ce dor mi-a fost de tine, 

Îți mângâi chipul şi-ţi vorbesc 

Despre iubirea mea de mâine. 


Tăcută-n noapte eu te cuprind, 
Când stelele pe cer pe rând se aprind 
Să vadă iubirea din inima mea, 


Să spună aievea că sunt a ta. 


Tăcută-n noapte eu rătăcesc, 
Spun vorbe ce nu le găsesc 
Şi-ţi caut privirea în inima mea, 
Să-ţi simt fericirea odată cu ea. 


Tăcută în noapte eu te-am iubit, 
Tăcută în noapte eu ţi-am şoptit, 
Tăcută în noapte eu voi pleca 
Cu inima frântă... şi cu iubirea mea. 

Superhaiku 


În noapte stelele sclipesc 
Să-ţi mângâie privirea 
Şi cu-n surâs te amăgesc 
Crezând în nemurirea 
Ce te aşteaptă-n zori de zi, 
Când tu pe ea o vei zări, 
Nedumerit îi vei vorbi, 
Şi blând în ochi o vei privi... 

Drăgaica 


Veni de dimineaţă când soarele răsare, 
Veni cu-alai de păsări, suav pe o cărare, 
Călcând parcă plutind, cu păru-n-miresmat, 
Prins numai bucle, cu flori frumos ornat. 


Venea cu mare-alai şi tare zâmbitoare, 
Lumina din ochii ei se reflecta în soare. 
Presară-n urma ei noi flori şi veselie, 
Din coşu-i fermecat pe fotă şi pe ie. 


Iar păsările-n păr i-au împletit cunună 
Din flori de tei şi i-au pus în mână 
Lacrimi de rouă, ce-avea să le dăruiască 
La flori şi la copaci, ca totul să-nflorească. 

Stafia 


Mergând în noapte ţinând-o de o mână, 
Ce pâlpâie-n pustiu, se vede o lumină, 
Ce tristă îşi coboar-a ei privire, 
Către o casă pierdută-n rătăcire. 


Iar pe poteca veche cu brazii îmbrăcaţi, 
Se văd copacii de frunze dezbrăcaţi, 
Lungindu-se poteca spre uşa tremurândă, 
Neînchizându-se de-afară, ci din tindă. 


Iar vântu-i cânta amăgitor, 
Ea aşteptând timid lângă pridvor, 
Poat-o să prind-o undă de căldură, 
Poate din casă sau poate chiar din şură. 


Dar uşa nici că se mişca, 
Stând hotărâtă-nchisă, tremura, 
Iar masa ce tăcută se lăţea 
De parcă ar fi aşteptat pe cineva. 


Şi toate în tăcere mult au stat, 
Până stăpâna lor le-a întrebat: 

De ce sunt toate speriate, 
De parc-ar fi văzut o stafie? 


Răspuns la întrebare n-a pirmit 
Şi zorii zilei s-au ivit 
Peste casa mare ocupată 
Doar de stăpâna-ndurerată. 


Trecut-au anii mulţi şi gârboviţi, 
De singurătate tot mai loviți 
Şi casa din pădurea-ndurerată, 
Spune şi azi c-a fost odată, 


De n-o mai fi, cum a mai fost, 
O casă tristă, fără rost, 
C-o uşă şi o masă care, 

Tot aşteptau o călătoare... 

Euridice 


Sfioasă priveam a ta nălucire, 
Cu mâna tremurândă-n rătăcire, 
Eu căutam o urmă de iubire 
Pe care-am zărit-o-n nemărginire. 


Acolo ne-am văzut pe amândoi, 
Pe mulţi cei care seamănă cu noi, 
Ce pun ura mai presus de zel 
Şi dragostea mai presus de ţel. 


Şi niciodată nu ne-om rătăci, 
Fiindcă nu ştim pe alţii-amăgi, 
Iar noi acolo unde-om fi, 
Cu drag pe voi vă vom primi. 


Şi-n ceas târziu dac-om putea, 
Vom face noaptea a se-ntuneca, 
Lumina ce mai toţi o-aşteaptă, 
Va fi un vis, o iluzie deşartă. 

Eterna trecere 


Trec zilele şi anii spulberaţi 
De mulţi cei care sunt uitaţi, 
Fiindc-au vrut să facă o schimbare, 
Prin fapte, nu prin vorbe-n delăsare. 


Trec zilele şi anii spulberaţi 
De luptele dintre robi şi împărați, 
De neajunsuri, griji şi rele, 
Ca-ntr-un carusel cu iele. 


Trec zilele şi anii spulberaţi 
De fraţii pe fraţi supăraţi, 
Ce n-au ştiut să pună mai presus 
A lor iubire şi ceea ce-au de spus. 


Trec zilele şi anii spulberaţi 
De toţi cei care în nevoi aflaţi 
Nu au ştiut să iasă la lumină, 
Nu mai pot merge ţinându-se de mână. 


Trec zilele şi anii spulberaţi 
De-a lor răceală îngheţaţi, 

Se vor trezi c-au fost uitaţi, 
De toţi acei ce i-au fost fraţi. 

Peisaj de iarnă 


Când gerul vine pe furiş, 
Printre copaci şi printr-a lor frunziş 
Şi soarele s-a speriat şi fuge 
După un nor sfios el plânge. 


Frig s-a lăsat şi vântul bate, 
EI să zâmbească nu mai poate, 
Căci norii negri tainic au venit, 

Mai pe-nserat, de la răsărit. 


A venit vremea să se odihnească 
Printre nori ce tind să crească 
Şi gerul a-nceput să se-nteţească 
Formând la geam noi flori de iască. 


Şi străzile rămân pustii, 
S-aude-n zare țipăt de copii, 
Şi casele de nea sunt încărcate 
Şi-ncep a fumega pe înserate. 


Iară pe cer din nou s-a rătăcit, 
Un fulg de nea suav şi cam răcit, 

De gerul ce-l conduce-n coborâre 
Prin dansul mut, spre nemurire. 

Cântec de lebădă 


E prea târziu să-ţi spun ce simt, 
E prea târziu să-ţi spun ce sunt, 
E prea târzie mângâierea ta, 
E prea târzie dragostea. 


Şi poate ieri de-ai fi venit, 
Dar poate-aşa a fost sortit 
Să mă priveşti la infinit, 
Când mă-ntâlneşti tăcut, uimit... 


E prea târziu ca să-ţi mai spun, 
E prea târziu de-un rămas bun, 
E prea târziu să ne privim, 

E prea târziu să ne iubim. 


Timpu-a trecut şi tot a şters, 
A ta iubire n-are sens 
Şi poate mâine de-o ploua, 
Am să mai stau în poala ta. 


E prea târziu să-mi ceri ceva, 
E prea târziu să spui cuiva, 

E prea târziu ca să regreţi, 
E prea târziu ca să mai ierţi... 

Strigoiul 


Te port în suflet ca pe o cunună, 
Indiferent de lume ce-o să spună, 
Şi azi şi mâine ca un cânt, 

Te voi purta cu mine-n gând. 


În palma tremurândă am să te duc, 
La umbra unui plop sau a unui nuc, 
Să-ţi povestesc câte în lună şi în stele, 
Sufletul meu şi-a inimii durere 


Ce-o mângâi şi o amăgesc că-i bine, 

Poate-o să rămână înc-o zi cu mine, 

Să-i pun în păr o floare de micşunea, 
Să-i simt iubirea, să mă înfrupt din ea. 


Iar când soarele va răsări 
Şi stelele nu vor mai fi, 
Să-mi vadă chipul trist şi-ndurerat, 
Şi să revină, dar numai pe-nserat... 

Năluca 


În liniştea nopţii ce-o năframă poartă, 
Cu inima pustie, cu chipul răvăşit, 
La drum pornita-i căci vântul ţi-a soptit 
Că ziua a trecut şi timpul a sosit. 


În noapte ziua se zăreşte 
Păşind pe valul plin de stele-negurate, 
Pe drumul presărat cu nestemate, 
Strângând la piept povara vieţii tale-ncătuşate. 


Păşeşti cu frică printre stele, 
Le numeri iar şi iar te pierzi în ele, 
Şi drumu-i lung şi obosită eşti, 
Mai stai din când în când să te-odihneşti. 


Şi iar la drum porneşti încrezătoare, 
S-ajungi când soarele răsare, 
Cu tot ce-ai adunat, cu bune şi cu rele, 
Căci viaţa ţi le-a dat şi tot ea le va cere. 


Să dai tribut atunci când vei ajunge, 
La capătul de drum când te vor plânge, 

De ce-ai lăsat în urmă şi ce-ai luat cu tine 
Şi numai amintirea caldă, atât va mai rămâne. 

Cum frunzele cad... 


Şi azi e cald, şi totul e frumos, 
Mă uit prin jur, şi văd suav pe jos 
Cum multe frunze vin şi îmi vorbesc sfios, 
Se-aşază rând pe rând pe faţă şi pe dos... 


Şi bucuroasă cu ele eu vorbesc, 
Şi triste ele-mi povestesc, 
Din primăvară de când au răsărit 
Şi până-n toamnă când ele au murit. 


Şi toate bucuroase dansau în jurul meu, 

Se aşezau pe umăr şi-mi şopteau mereu, 

Că timpul le-a trecut şi toate ele-ar vrea 
Să-mi facă un covor, exact la uşa mea. 

Cina cea de taină 


Vezi pe rând cum se ridică, 
Prin a faptelor ruşine, 
Iar prin vorba înţeleaptă, 
Te-nroşeşte şi te-ndreaptă. 


Doar spinarea să te ţină, 
Să poţi duce-a lor povară, 
Nu de-un an, ci doar de-o vară, 
Şi să spui că nu ai vină? 


Cum să îndrăzneşti a spune, 
A le spune exact pe nume, 
Când ei mâna în desagă 
Şi-au lipit, şi nu e şagă? 


Cum să scoţi a lor ruşine, 
Pe o tavă de argint, 
Când la masă lângă tine, 
Stă cel ce te-a vândut? 


Şi cu vorbe măsluite, 
Cu a minciunilor tumult, 

Te-abureşte şi-ţi promite, 
Ce ştiai deja demult! 

Zădărnicie 


Azi e o zi ca orişicare, 
Cu puţini nori, cu mai mult soare, 
Te-ndrepţi prin viaţă ca prin cer, 
„Nimic nu văd, nu cred, nu sper”. 


Doar mergi şi timpul trece supărat, 
Nimic tu n-ai făcut şi n-ai aflat 
De ce trăieşti fără vreun scop, 
Când timpul trece în galop. 


Mai stai din când în când să mai gândeşti, 
Sau poate-un pic să-ţi aminteşti 
Câte în lună şi în stele, 
Nimic concret în bune sau în rele. 


În haos te scufunzi, apoi te-neci 
Cu ce-ai omis şi ai pierdut pe veci, 
Cel mai frumos, nepreţuitul dar, 
E viaţa ta, dar totul e-n zadar. 

Demiurgul 


Sunt ce am fost şi ce voi fi, 
Sunt fiul celui ce va veni, 
Sunt praf şi pulbere de stele 
Şi toţi vom fi-n curând ca ele. 


Sunt ce am fost, curând voi fi, 
Îngeri şi demoni m-or privi, 
În altă viaţă m-or primi, 
Să fiu ce nu am mai putut fi. 


Sunt frunza cea purtat-o vântul, 
Sunt dragostea şi sunt cuvântul, 
Sunt dulcele şi-amarul vieţii, 
Sunt frumuseţea tinereţii. 


Sunt azi şi mâine şi-oi mai fi, 
Când iar în ani voi rătăci, 
Sunt raza ce-ţi susţine trena, 
Sunt balanţa ta, cumpăna. 


Sunt trecut, prezent şi viitor, 
Sunt pentru toţi dragoste şi dor, 

Sunt pentru mulţi un înger călător, 
Iar pentru voi, voi fi nemuritor. 

Venus 


Din altă lume am venit, 
Când zorii zilei s-au ivit, 
Lumina-n ochi puternic m-a lovit, 


Încet din spuma mării am păşit. 


Am mers şi am vorbit cântând, 
Ne-având în mine niciun gând, 
Priveam mirată-n jurul meu, 
Descoperind că-s primul „eu”. 


Eram eu aceea care, 
În dimineaţa următoare 
Voi fi stăpână pe toate cele, 
Şi pe bune şi pe rele. 


Voi fi singură-n univers, 
Voi lăsa scris acest vers 
Drept moştenire-n viitor, 
Pentru mileniul următor. 


Iar noul mileniu care va veni, 


Din amarul vieţii lung va sorbi, 

Nectar ce-l las chiar în privire, 
E dragostea lăsată moştenire. 

Autism 


Un zâmbet de copil pierdut 
Prin a lui grădină-nmiresmată, 
Când s-a plimbat prima dată 
În zorii zilei de-altădată. 


Un zâmbet de copil pierdut 
Printre copacii plini de flori, 
Când se juca de-atâtea ori 
La răsărit de soare-n zori. 


Un zâmbet de copil pierdut, 
Pe uliţă uitat de mult, 
Desculţ, flămând şi-mpovărat, 
De-a sa copilărie-a fost uitat. 


Un zâmbet de copil pierdut 
Printre întrebări şi prin nevoi, 
Fiind ca strigătul din noi, 
Cum toţi odată am fi vrut. 


Un zâmbet de copil pierdut 
Printre spini şi dese ploi, 

Îl vom regăsi doar printre noi, 
Făr' de griji şi de nevoi. 

Se-aude vântul supărat, 
Bătând cam aprig pe-nserat, 
Se-aude-n frunza-n care bate, 
Toamna-i aici, vara-i departe. 


Bate-n ramuri în asfinţit, 
Păsările par c-au amuţit, 
Nu, ele nu s-au speriat, 
Demult toate au plecat, 


Spre alte ramuri înverzite, 

Cu ape limpezi şi-nsorite, 

De-un soare mare iubitor, 
De-a sa lumină le-a fost dor. 


Se-aude vântu-ndurerat, 
Cum bate tare supărat, 
E singur şi tare-ar vrea, 

Să îl iubescă cineva... 


Aşa că bate-n ceas târziu, 
Mi-a spus doar mie, şi eu ştiu, 

Că şi-a găsit pe cineva 
Ce-l iubeşte doar noaptea. 

Semisonet 


E noapte rece şi toţi dorm, 
Dintr-o casă iese fum pe horn, 
Copaci-s de-un alb uniform, 
S-au îmbrăcat de parcă dorm. 


Ce bine e-n casă şi ce cald 


Şi vântul afară bate, 
Iar fulgii ce uşor mai cad... 

Psihoterapie prin eutanasie 


În liniştea serii s-a abătut vântul, 
În desişul pădurii să-şi spună cuvântul, 
Care mai ieri era mai presus, 
Iar astăzi nici măcar nu poate fi spus. 


În liniştea serii să spui ce-ai mai vrea, 
Să faci o schimbare În viaţa ta... 
Dară durerea te-apasă din greu, 
Fiindcă-i cu tine aproape mereu, 


Nu poţi să o laşi În urmă să stea, 
Nu poţi nici cu tine mereu o căra. 
Stai să gândeşti să faci ce-i mai bine: 
Aşa că arunc-o grăbit către mâine... 


Şi tot aruncând mereu către mâine, 
Tot greul nu-l simţi dar ştii că ţi-e bine 
Şi anii vor trece grăbiţi peste tine, 
Iar la sfârşit vei fi doar cu mine. 

Epitaf 


Cuminte ai plecat pe drumu-ndepărtat, 
Nici n-ai ştiut ce mult te-am aşteptat, 
Să-mi spui că te simţi mai bine 
Şi că ţi-e atât de dor de mine. 


Aştept parcă şi-acum s-apari de nicăieri, 
Să-mi povesteşti, să râzi, cum făceai mai ieri... 
Tăcută ai rămas pe drumul ce-ai plecat, 
Privindu-te, pe frunte te-am mângâiat... 


Tristetea m-apasă în pieptul răvăşit 
Iar dorul mă cuprinde de al meu sfârşit. 
Sper să-ţi fie bine acolo unde te-ai dus, 
Îţi spun doar rămas bun, cu drag eu te sărut. 

